ธอส.มาแล้วเงินกู้ดอกต่ำ 3%นาน5ปี
ธอส.ขน 9,000 ล้านบาท ปล่อยกู้บ้านดอกเบี้ยต่ำ 3% นาน 5 ปี ช่วยทั้งลูกค้าเก่าและใหม่
7 มิ.ย. 2555

ธอส.ขน 9,000 ล้านบาท ปล่อยกู้บ้านดอกเบี้ยต่ำ 3% นาน 5 ปี ช่วยทั้งลูกค้าเก่าและใหม่
นายวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารได้จัดเตรียมวงเงิน 9,000 ล้านบาท เพื่อจัดทำสินเชื่อบ้านดอกเบี้ยต่ำ “โครงการบ้าน ธอส. – ธปท. เพื่อผู้ประสบอุทกภัย” สำหรับลูกค้าเดิมและลูกค้าใหม่ ให้กู้เพื่อซื้อ ปลูกสร้าง ต่อเติม ไถ่ถอน ชำระหนี้ที่อยู่อาศัย ซื้ออุปกรณ์ต่างๆ และลดดอกเบี้ย วงเงินให้กู้ต่อรายไม่เกิน 3 ล้านบาท คิดอัตราดอกเบี้ยคงที่ 3% นาน 5 ปีแรก 
หลังจากนั้น กรณีลูกค้าสวัสดิ การคิดอัตราดอกเบี้ยเท่ากับ MRR –1.00% ต่อปี กรณีลูกค้ารายย่อยทั่วไปคิดอัตราดอกเบี้ย เท่ากับ MRR –0.50% 
ทั้งนี้ กรณีกู้ชำระหนี้เกี่ยวกับที่อยู่อาศัย/ซื้ออุปกรณ์หรือสิ่งอำนวยความสะดวก คิดอัตราดอกเบี้ยเท่ากับ MRR (ปัจจุบันอัตราดอกเบี้ย MRR ธอส. เท่ากับ 7.25%) ผู้สนใจสามารถยื่นคำขอกู้ได้ตั้งแต่บัดนี้ถึงวันที่ 30 พ.ย. 2556 หรือภายใต้กรอบวงเงินที่ธนาคารกำหนด และทำนิติกรรมภายในวันที่ 30 ธ.ค. 2556 
โครงการนี้ ธนาคารแห่งประเทศไทย (ธปท.) ได้จัดสรรวงเงินกู้อัตราดอกเบี้ยต่ำ หรือซอฟต์โลนให้ 6,000 ล้านบาท ธอส.สมทบอีก 3,000 ล้านบาท สำหรับนำมาปล่อยสินเชื่อบ้านดอกเบี้ยต่ำภายใต้ “โครงการบ้าน ธอส. – ธปท. เพื่อผู้ประสบอุทกภัย” อัตราดอกเบี้ยคงที่ 3% นาน 5 ปีแรก